pythainlp/thaigov-v2-corpus-22032023 huggingface dataset:
วันพุธที่ 30 มิถุนายน 2564
อนุทิน ติดตามการฉีดวัคซีนผู้สูงอายุ 75 ปีวันแรก แบบ On-site ที่บางซื่อ
รองนายกรัฐมนตรีและรัฐมนตรีว่าการกระทรวงสาธารณสุข ตรวจเยี่ยมศูนย์ฉีดวัคซีนกลางบางซื่อ เปิดให้บริการฉีดวัคซีน On-site ให้ผู้สูงอายุ 75 ปีขึ้นไปเป็นวันแรก เพื่ออำนวยความสะดวกให้แก่ผู้สูงอายุที่ไม่สามารถเข้าถึงเทคโนโลยีหรือลงทะเบียนออนไลน์ได้
รองนายกรัฐมนตรีและรัฐมนตรีว่าการกระทรวงสาธารณสุข ตรวจเยี่ยมศูนย์ฉีดวัคซีนกลางบางซื่อเปิดให้บริการฉีดวัคซีน On-site ให้ผู้สูงอายุ 75 ปีขึ้นไปเป็นวันแรก เพื่ออำนวยความสะดวกให้แก่ผู้สูงอายุที่ไม่สามารถเข้าถึงเทคโนโลยีหรือลงทะเบียนออนไลน์ได้ เร่งฉีดวัคซีนในกลุ่มผู้สูงอายุและ 7 กลุ่มโรคเรื้อรัง เพื่อให้ครอบคลุมร้อยละ 50 ภายในเดือนกรกฎาคมนี้
วันนี้ (30 มิถุนายน 2564) ที่ศูนย์ฉีดวัคซีนกลางบางซื่อ กทม. นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์สมศักดิ์ อรรฆศิลป์ อธิบดีกรมการแพทย์ นายแพทย์โอภาส การย์กวินพงศ์ อธิบดีกรมควบคุมโรค และคณะผู้บริหาร ตรวจเยี่ยมการฉีดวัคซีน On-site ให้ผู้สูงอายุตั้งแต่ 75 ปีขึ้นไปเป็นวันแรก
นายอนุทินให้สัมภาษณ์ว่า ในวันนี้เห็นภาพการตื่นตัว โดยเฉพาะลูกหลานที่พาพ่อ แม่ ผู้สูงอายุ มารับบริการฉีดวัคซีน เป็นไปตามนโยบายของรัฐบาลในการเร่งฉีดวัคซีนในกลุ่มผู้สูงอายุและ7 โรคเรื้อรัง เพื่อให้ครอบคลุมร้อยละ 50 ภายในเดือนกรกฎาคมนี้ ถือเป็นกลุ่มเสี่ยง หากได้รับเชื้อโควิด 19 แล้ว มักมีอาการรุนแรง ซึ่งกลุ่มนี้อาจเข้าถึงระบบการลงทะเบียนได้ยาก ทำให้ยังไม่ได้รับสิทธิและตกค้างเป็นจำนวนมาก ดังนั้นกระทรวงสาธารณสุข โดยกรมการแพทย์ จึงปรับแนวทางให้บริการ เปิดเป็นช่องทางเฉพาะ อำนวยความสะดวกให้แก่ผู้สูงอายุที่มีอายุตั้งแต่ 75 ปีขึ้นไป เกิดก่อนวันที่ 31 ธันวาคม 2489 โดยให้ลูกหลานหรือคนใกล้ชิดพามารับบริการฉีดวัคซีนเข็มที่ 1 โดยระบบบริการแบบ On-site สามารถมาลงทะเบียนได้ที่ศูนย์ฉีดฯ ไม่ต้องลงทะเบียนล่วงหน้า ขอให้ประชาชนมั่นใจว่าจะได้รับความสะดวก มีทีมแพทย์ พยาบาล และเจ้าหน้าที่ ให้คำแนะนำ ดูแลทุกท่านอย่างดีที่สุด เปิดให้บริการระหว่างวันที่ 30 มิถุนายน - 18 กรกฎาคม 2564 ช่องทางประตูที่ 1 เวลา 09.30-18.00 น ทุกวันไม่เว้นวันหยุดราชการ
นายอนุทินกล่าวต่อว่า สำหรับสถานการณ์ขณะนี้ที่มีผู้ป่วยเพิ่มขึ้น แพทย์และบุคลากรสาธารณสุขที่ปฏิบัติงาน แม้จะเหนื่อยแต่ไม่ท้อ เมื่อมีผู้ป่วยก็พร้อมยินดีรักษาอย่างเต็มที่ และมีการบริหารจัดการ อาทิ จัดหาเตียงเพิ่ม เปิดเตียงในโรงพยาบาลทั่วไปให้มากที่สุด นอกจากนี้ ทางกรมการแพทย์ ได้เตรียมโครงการHome isolation สำหรับผู้ป่วยสีเขียวที่มีอาการน้อย หรือไม่มีอาการ นำเข้าระบบและให้รักษาตัวที่บ้าน เพื่อให้มีเตียงดูแลผู้ป่วยอาการหนักในโรงพยาบาล โดยจะมีทีมแพทย์ พยาบาลและเจ้าหน้าที่ ติดตามอย่างใกล้ชิด พร้อมทั้งมีการเช็คอาการ แจกอุปกรณ์วัดไข้ วัดค่าออกซิเจนในเลือด และรายงานส่งข้อมูลหากันได้ตลอดเวลา ซึ่งกระทรวงสาธารณสุขพยายามบริหารจัดการทุกอย่างเต็มที่ เพื่อให้สถานการณ์ทุกอย่างดีขึ้น
************************************* 30 มิถุนายน 2564
วันพุธที่ 6 ตุลาคม 2564
นายกรัฐมนตรีประชุมบอร์ด สสว. ตั้งเป้าเร่งช่วยเหลือ SME ให้เข้มแข็งเพื่อพลิกโฉมประเทศ SME ขอบคุณนายกฯ ช่วยส่งเสริมให้เข้าถึงการจัดซื้อจัดจ้างภาครัฐ มูลค่ารวมกว่า 5 แสนล้านบาท
นายกรัฐมนตรีประชุมบอร์ด สสว. ตั้งเป้าเร่งช่วยเหลือ SME ให้เข้มแข็งเพื่อพลิกโฉมประเทศ SME ขอบคุณนายกฯ ช่วยส่งเสริมให้เข้าถึงการจัดซื้อจัดจ้างภาครัฐ มูลค่ารวมกว่า 5 แสนล้านบาท
วันนี้ (6 ต.ค.64) เวลา 10.00 น. ณ ห้อง PMOC ตึกไทยคู่ฟ้า ทำเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมคณะกรรมการส่งเสริมวิสาหกิจขนาดกลางและขนาดย่อม (บอร์ด สสว.) ครั้งที่ 4/2564 ผ่านสื่ออิเล็กทรอนิกส์ ร่วมกับนายอาคม เติมพิทยาไพสิฐ รัฐมนตรีว่าการกระทรวงการคลัง นายสินิตย์ เลิศไกร รัฐมนตรีช่วยว่าการกระทรวงพาณิชย์ และผู้ที่เกี่ยวข้อง นายธนกร วังบุญคงชนะ โฆษกประจำสำนักนายกรัฐมนตรี สรุปสาระสำคัญ ดังนี้
นายกรัฐมนตรีกล่าวว่า รัฐบาลเร่งแก้ปัญหาเพื่อส่งเสริมให้ SME มีความเข้มแข็ง เดินหน้าสู่ปี 2565 ให้ได้ จะหาแนวทางช่วย SME ที่มีศักยภาพ ให้เข้าถึงเทคโนโลยี นวัตกรรม การวิจัย ซึ่งทุกภาคส่วนที่เกี่ยวข้องจะต้องร่วมมือกัน เพื่อพลิกโฉมประเทศตามเป้าหมายระยะเวลาที่วางไว้ ทั้งนี้ รัฐบาลดูแลเรื่องงบประมาณในภาพรวมให้เพียงพออยู่แล้ว โดยมีการจัดกลุ่มคัดกรองและมาตรการที่เหมาะสม ได้แก่ 1. กลุ่ม SME เดิมที่มีความเข้มแข็ง หาก SME มีผลิตภัณฑ์ใหม่ ๆ นวัตกรรมใหม่ที่จะสร้างรายได้ ก็จะมีมาตรการเชิงภาษีให้ความช่วยเหลือกับ SME ในกลุ่มนี้ เพื่อช่วยเร่งรัดเรื่องการวิจัยและพัฒนาที่นำมาสู่การผลิตให้มีมากขึ้น 2. กลุ่ม SME ที่มีการดำรงสภาพการจ้างงาน มีรายได้พอเพียง แต่กำไรไม่มากนัก ต้องหาแนวทางให้ดำรงสภาพการจ้างงานต่อไปได้ 3. SME ที่มีผลประกอบการขาดทุนอย่างต่อเนื่อง ที่ต้องหาแนวทางช่วยเหลือส่งเสริม โดยรัฐบาลจะไม่ทิ้งใครไว้ข้างหลัง โดยในช่วงปลายปีนี้ รัฐบาลกำลังเร่งแก้ไขปัญหาเรื่องโควิด การท่องเที่ยวและบริการ และจะพยายามผ่อนคลายให้มากที่สุด
ในที่ประชุม ผู้ทรงคุณวุฒิภาคเอกชน ได้ขอบคุณนายกรัฐมนตรีที่ให้ความสำคัญกับการจัดทำโครงการนำร่อง ONE ID และช่วยส่งเสริม SME ให้เข้าถึงการจัดซื้อจัดจ้างภาครัฐ รวมกว่า 5 แสนล้านบาท
มติที่ประชุมที่สำคัญ ที่ประชุมรับทราบรายงานความคืบหน้าการจัดทำ SME Big Data/SME Master Data และโครงการนำร่อง ONE ID และพัฒนาระบบ Single Sign On ฐานข้อมูลสมาชิกของ สสว. เพื่อขอรับบริการจากภาครัฐ ปี 2564 (One Identification One SME – Phase I) รวมทั้งที่ประชุมรับทราบรายงานความคืบหน้าการสนับสนุนวิสาหกิจขนาดกลางและขนาดย่อม (SME) ให้เข้าถึงการจัดซื้อจัดจ้างภาครัฐ ซึ่งผลการขึ้นทะเบียน ณ 29 กันยายน 2564 SME 10 จังหวัดที่ขึ้นทะเบียนมากที่สุด คือกรุงเทพมหานคร เชียงใหม่ นนทบุรี นครราชสีมา ปทุมธานี สงขลา ชลบุรี ขอนแก่น เชียงราย สมุทรปราการ โดย SME ที่ขึ้นทะเบียนแล้ว ทั้งนิติบุคคล บุคคลธรรมดา และวิสาหกิจชุมชน รวมประมาณ 1 แสนราย มีมูลค่าการจัดซื้อจัดจ้างรวม 551,306 ล้านบาท
สำหรับการดำเนินงานระยะต่อไป ในปีงบประมาณ 2565 สสว. จะจัดให้มีโครงการพัฒนาคุณภาพ มาตรฐาน สินค้า/บริการสำหรับผู้ประกอบการ SME และจะมีการต่อยอดมาตรการ/นโยบาย เช่น การจัดซื้อจัดจ้างภาคเอกชน (corporate procurement) การลดหลักประกันสัญญา/หลักประกันซอง การเข้าถึงเงินทุน (สินเชื่อคู่ค้าภาครัฐ สินเชื่อแฟคตอริ่ง) การกำหนดโจทย์การผลิตล่วงหน้า และการผลิตเพื่อทดแทนการนำเข้า
วันอังคารที่ 7 ธันวาคม 2564
คณะรัฐมนตรีเห็นชอบพิกัดอัตราภาษีสรรพสามิตสำหรับรถกอล์ฟ รถ Buggy รถ ATV และปรับปรุงพิกัดอัตราภาษีสรรพสามิตสำหรับรถยนต์กระบะสามล้อ และรถจักรยานยนต์แบบพลังงานไฟฟ้า
ผลการประชุมคณะรัฐมนตรี เมื่อวันที่ 7 ธันวาคม 2564 เห็นชอบตามที่กรมสรรพสามิตได้เสนอคณะรัฐมนตรีพิจารณาอนุมัติพิกัดอัตราภาษีสรรพสามิตของสินค้ารถยนต์ ประเภทรถกอล์ฟ รถ Buggy รถ ATV และได้เสนอปรับปรุงพิกัดอัตราภาษีสรรพสามิตสำหรับรถยนต์กระบะสามล้อ
นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยผลการประชุมคณะรัฐมนตรี เมื่อวันที่ 7 ธันวาคม 2564 เห็นชอบตามที่กรมสรรพสามิตได้เสนอคณะรัฐมนตรีพิจารณาอนุมัติพิกัดอัตราภาษีสรรพสามิตของสินค้ารถยนต์ ประเภทรถกอล์ฟ รถ Buggy รถ ATV และได้เสนอปรับปรุงพิกัดอัตราภาษีสรรพสามิตสำหรับรถยนต์กระบะสามล้อ เพื่อให้เกิดความชัดเจนและความเป็นธรรมในการจัดเก็บภาษีสรรพสามิต ซึ่งปัจจุบันรถกอล์ฟ รถ Buggy รถ ATV จะต้องเสียภาษีในอัตราของรถยนต์นั่ง ซึ่งมีอัตราตามมูลค่าร้อยละ 40 และรถยนต์สามล้อซึ่งมีท้ายเป็นกระบะที่ใช้เพื่อการขนส่งในพื้นที่ส่วนบุคคล รวมถึงรถสามล้อหรือสี่ล้อท้ายกระบะที่นำมาใช้ในพื้นที่การเกษตร อาทิ รถอีแต๋น รถอีแต็ก ซึ่งถือเป็นรถยนต์กระบะตามกฎกระทรวงกำหนดพิกัดอัตราภาษีสรรพสามิต พ.ศ. 2560 ที่ปัจจุบันเสียภาษีสรรพสามิตอัตราตามมูลค่าร้อยละ 17
รัฐมนตรีว่าการกระทรวงการคลัง กล่าวเพิ่มเติมว่ากรมสรรพสามิตได้เสนอให้คณะรัฐมนตรี พิจารณากำหนดพิกัดอัตราภาษีสรรพสามิตใหม่ให้เกิดความชัดเจนและความเป็นธรรม ลดปัญหาในการใช้ดุลพินิจของเจ้าหน้าที่ในการจัดเก็บภาษีสรรพสามิต โดยกำหนดประเภทของรถยนต์ดังกล่าว ได้แก่ รถกอล์ฟ รถ Buggy รถ ATV และปรับปรุงพิกัดอัตราภาษีสรรพสามิตสำหรับรถยนต์กระบะสามล้อ อีกทั้งได้เสนอปรับปรุงพิกัดอัตราภาษีสรรพสามิตรถจักรยานยนต์แบบพลังงานไฟฟ้า โดยคำนึงถึงมาตรฐานด้านความปลอดภัยและสมรรถนะในการขับขี่ของประชาชน และเป็นการส่งเสริมขีดความสามารถในการแข่งขันของอุตสาหกรรมรถจักรยานยนต์แบบพลังงานไฟฟ้าในประเทศอีกด้วย ซึ่งรายละเอียดกรมสรรพสามิตจะได้แจ้งให้ทราบอีกครั้ง หลังจากกฎกระทรวงกำหนดพิกัดอัตราภาษีสรรพสามิต ฉบับที่.. พ.ศ. .... ลงประกาศในราชกิจจานุเบกษาแล้ว
ฝ่ายประชาสัมพันธ์ สำนักงานเลขานุการกรม กรมสรรพสามิต
โทร.1713 ต่อ 552302
วันพุธที่ 9 กุมภาพันธ์ 2565
ยอดใช้จ่าย “คนละครึ่ง เฟส 4” สัปดาห์แรก เงินสะพัดกว่า 1.4 หมื่นล้าน 10 ก.พ. นี้ เปิดลงทะเบียนรายใหม่ 1 ล้านสิทธิ
.....
กระทรวงการคลัง เผยความคืบหน้าโครงการคนละครึ่ง เฟส 4 พบว่ามีผู้ใช้สิทธิแล้ว 20.40 ล้านราย ยอดใช้จ่ายรวม 14,027.6 ล้านบาท (ข้อมูล ณ วันที่ 7 ก.พ. 65) ทั้งจากร้านอาหารเครื่องดื่ม ร้านธงฟ้า ร้าน OTOP ร้านค้า – บริการทั่วไป และกิจการขนส่งสาธารณะ กว่า 1.33 ล้านรายทั่วประเทศ โดยประชาชนที่กดยืนยันสิทธิเข้าร่วมโครงการฯ แล้ว จะต้องเริ่มใช้จ่ายภายในวันที่ 28 ก.พ. 65
.
สำหรับประชาชนที่ไม่ได้เข้าร่วมโครงการคนละครึ่ง เฟส 3 และต้องการเข้าร่วมโครงการฯ เฟส 4 ขอให้เตรียมลงทะเบียนผ่านแอปพลิเคชัน “เป๋าตัง” หรือเว็บไซต์ www.คนละครึ่ง .com ตั้งแต่วันที่ 10 ก.พ. 65 เวลา 06.00 น. เป็นต้นไป จนกว่าสิทธิจะเต็ม (1 ล้านสิทธิ) และสามารถเริ่มใช้สิทธิได้ตามวันที่ระบุใน SMS แจ้งผลการลงทะเบียน
#ไทยคู่ฟ้า#ร่วมต้านโควิด19
-------------------
วันจันทร์ที่ 7 มีนาคม 2565
​เพิ่มการดูแลผู้ป่วยโควิด-19 แบบผู้ป่วยนอก
วันศุกร์ที่ 4 มีนาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
กระทรวงสาธารณสุขเพิ่มการดูแลรักษาผู้ป่วยโควิด-19 แบบผู้ป่วยนอกในแนวทางเวชปฏิบัติ สำหรับกลุ่มที่ไม่มีอาการหรือมีอาการน้อยมากและไม่มีความเสี่ยง ซึ่งผู้ป่วยกลุ่มนี้สามารถหายเองได้ จึงจะให้การรักษาแบบผู้ป่วยนอกโดยแยกกักตัวที่บ้านและให้ยารักษาตามอาการ โดยความแตกต่างจากระบบ Home Isolation คือ ไม่มีอุปกรณ์ตรวจประเมินอาการและอาหารให้ และจะโทรเพื่อติดตามอาการเพียงครั้งเดียวเมื่อครบ 48 ชั่วโมง ทั้งนี้ ระบบการรักษาแบบ Home Isolation / Community Isolation และ Hospitel ยังมีอยู่เช่นเดิม ซึ่งทุกรูปแบบจะมีช่องทางให้ประชาชนสามารถติดต่อกลับสถานพยาบาล และมีระบบส่งต่อหากอาการรุนแรงขึ้น โดยยืนยันว่ามีเตียงและยาเพียงพอรองรับกลุ่มอาการรุนแรง
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพุธที่ 30 มิถุนายน 2564
ผู้ตรวจราชการ วธ. มอบอาหารกลางวันให้กับศูนย์การแพทย์สมเด็จพระเทพรัตนราชสุดาฯ สยามบรมราชกุมารี อำเภอองครักษ์ จังหวัดนครนายก
มอบอาหารกลางวันให้กับศูนย์การแพทย์สมเด็จพระเทพรัตนราชสุดาฯ สยามบรมราชกุมารี อำเภอองครักษ์ จังหวัดนครนายก ภายใต้โครงการ "ปันน้ำใจ คนไทยไม่ทิ้งกัน"
วันที่ ๓๐ มิถุนายน ๒๕๖๔ เวลา ๑๐.๐๐ น. นางยุถิกา อิศรางกูร ณ อยุธยา ผู้ตรวจราชการกระทรวงวัฒนธรรม มอบอาหารกลางวันให้กับศูนย์การแพทย์สมเด็จพระเทพรัตนราชสุดาฯ สยามบรมราชกุมารี อำเภอองครักษ์ จังหวัดนครนายก ภายใต้โครงการ "ปันน้ำใจ คนไทยไม่ทิ้งกัน" โดยมี ผศ.พญ.นันทนา ชุมช่วย ผู้อำนวยการศูนย์การแพทย์ฯ เป็นผู้รับมอบ ณ ศูนย์การแพทย์สมเด็จพระเทพรัตนราชสุดาฯ สยามบรมราชกุมารี อำเภอองครักษ์ จังหวัดนครนายก โดยมีนางสุมลฑา เจริญศิลป์ ผู้อำนวยการกลุ่มอำนวยการและประสานราชการ สำนักงานปลัดกระทรวงวัฒนธรรม ข้าราชการ และเจ้าหน้าที่ที่เกี่ยวข้องเข้าร่วม
วันอังคารที่ 21 มิถุนายน 2565
ครม. เห็นชอบ “โครงการเราเที่ยวด้วยกัน เฟส 4 ขยายจำนวนสิทธิ  1.5 ล้านสิทธิ  สิ้นสุดตุลาคม 2565
ครม. เห็นชอบ “โครงการเราเที่ยวด้วยกัน เฟส 4 ขยายจำนวนสิทธิ  1.5 ล้านสิทธิ  สิ้นสุดตุลาคม 2565
วันที่ 21 มิถุนายน 2565 นายธนกร วังบุญคงชนะ โฆษกประจำสำนักนายกรัฐมนตรี แถลงมติคณะมนตรี อนุมัติให้การท่องเที่ยวแห่งประเทศไทย (ททท.) เปลี่ยนแปลงรายละเอียดสารสะคัญของโครงการเราเที่นวด้วยกัน เฟส 4 ขยายจำนวนสิทธิเพิ่มอี 1.5 ล้านสิทธิ รวมเป็น 3.5 ล้านสิทธิ และขยายระยะเวลาสิ้นสุดการดำเนินโครงการ ฯ จากเดิม เดือนพฤษภาคม เป็น เดือนตุลาคม 65 โดยกำชับให้การท่องเที่ยวแห่งประเทศไทยดำเนินการเป็นไปอย่างโปร่งใสและตรวจสอบได้ รวมทั้งเร่งประชาสัมพันธ์ให้ประชาชนได้รับทราบ และเน้นการประชาสัมพันธ์การท่องเที่ยวในกลุ่มจังหวัดท่องเที่ยวเมืองรองให้มากขึ้น เพื่อช่วยกระตุ้นและสร้างรายได้จากการท่องเที่ยวภายในประเทศด้วย
ตามที่คณะรัฐมนตรีมีมติเมื่อ 24 มกราคม 2565 อนุมัติโครงการเราเที่ยวด้วยกัน กรอบวงเงิน 9,000 ล้านบาท ข้อมูล ททท. ณ วันที่ 30 พฤษภาคม 65 มียอดการใช้จ่ายผ่านโครงการรวม 9,346.60 ล้านบาท โดยเป็นส่วนที่รัฐสนับสนุนประมาณ 3,496.03 ล้านบาท และประชาชนใช้จ่ายรวมประมาณ 5,850.05 ล้านบาท ทำให้กรอบวงเงินโครงการฯ ยังคงเหลือ ประมาณ 5,500 ล้านบาท ซึ่งจากการประมาณการมูลค่าการใช้สิทธิของประชาชนทั้งในส่วนของโรงแรมที่พัก คูปอง และบัตรโดยสารเครื่องบินจากการขยายสิทธิ 1.5 ล้านสิทธิ คาดว่าจะมีค่าใช้จ่ายในส่วนที่รัฐสนับสนุนรวม 5,105 ล้านบาท ซึ่งยังต่ำกว่ากรอบวงเงินคงเหลือของโครงการฯ
ทั้งนี้ รายละเอียดของโครงการตามเดิม เช่น ส่วนลดค่าโรงแรมที่พัก 40% ของราคาห้องพัก/ห้อง/คืน แต่ไม่เกิน 3,000 บาท/ห้อง/คืน จำกัดสิทธิคนละไม่เกิน 10 ห้อง หรือ 10 คืน รวมตลอดโครงการ ส่วนลดค่าอาหารและค่าเข้าสถานที่ท่องเที่ยว สูงสุด 600 บาท/ห้อง/คืน โดยประชาชนจะชำระ 60% และรัฐบาลช่วยจ่าย 40% ผ่านการตัดเงินจากคูปอง เป็นต้น
วันอังคารที่ 16 สิงหาคม 2565
ปลัด สธ. ให้แนวคิดบุคลากร รพ. “จัดบริการมีประสิทธิภาพ บุคลากรปฏิบัติหน้าที่ด้วยความภาคภูมิใจ”
ปลัดกระทรวงสาธารณสุข บรรยายพิเศษ “ทิศทางโรงพยาบาลไทย เรื่องเล่าจากพี่สู่น้อง” มอบแนวคิดให้บุคลากรการแพทย์ รพ.สมุทรปราการ ยึดหลัก EMS จัดระบบบริการก้าวหน้า ให้ประชาชนได้รับบริการที่ทันสมัย มีประสิทธิภาพและประทับใจ บุคลากรภาคภูมิใจในการปฏิบัติหน้าที่
ปลัดกระทรวงสาธารณสุข บรรยายพิเศษ “ทิศทางโรงพยาบาลไทย เรื่องเล่าจากพี่สู่น้อง” มอบแนวคิดให้บุคลากรการแพทย์ รพ.สมุทรปราการ ยึดหลัก EMS จัดระบบบริการก้าวหน้า ให้ประชาชนได้รับบริการที่ทันสมัย มีประสิทธิภาพและประทับใจ บุคลากรภาคภูมิใจในการปฏิบัติหน้าที่ พร้อมเปิดศูนย์รับบริจาคอวัยวะ รพ.บางพลี เพิ่มโอกาสเข้าถึงการรักษาด้วยการเปลี่ยนถ่ายอวัยวะให้ประชาชน
วันนี้ (16 สิงหาคม 2565) ที่ โรงพยาบาลสมุทรปราการ จังหวัดสมุทรปราการ นายแพทย์เกียรติภูมิ วงศ์รจิต ปลัดกระทรวงสาธารณสุข บรรยายพิเศษ เรื่อง “ทิศทางโรงพยาบาลไทย เรื่องเล่าจากพี่สู่น้อง” และเปิดกิจกรรม Mission to Smart and Modernized Hospital โดยมี นายแพทย์ณรงค์ อภิกุลวณิชย์ ผู้ตรวจราชการกระทรวงสาธารณสุข เขตสุขภาพที่ 6 นายแพทย์นเรศฤทธิ์ ขัดธะสีมา นายแพทย์สาธารณสุขจังหวัดสมุทรปราการ นายแพทย์นำพล แดนพิพัฒน์ ผู้อำนวยการโรงพยาบาลสมุทรปราการ ให้การต้อนรับ
นายแพทย์เกียรติภูมิกล่าวว่า ในฐานะปลัดกระทรวงสาธารณสุข ได้มีนโยบายให้สถานบริการจัดระบบบริการสุขภาพก้าวหน้า (Innovative Healthcare Management ) ซึ่งมีองค์ประกอบสำคัญ 3 ส่วน คือ EMS : Environment พัฒนาอาคารสถานที่และสิ่งแวดล้อมให้มีความร่มรื่น สะอาด, Modernization มีความทันสมัยในการบริการ และ Smart Service ให้ความสำคัญกับระบบและพฤติกรรมบริการ เพื่อให้ประชาชนได้รับบริการที่มีประสิทธิภาพทัดเทียมสถานพยาบาลเอกชน มีความสะดวก รวดเร็ว ทันสมัย ลดความแออัดและเกิดความประทับใจ ส่วนบุคลากรผู้ให้บริการได้เกิดความภาคภูมิใจในการปฏิบัติหน้าที่ และยังจะเป็นจุดเริ่มต้นของการต่อยอดพัฒนางานในด้านอื่นๆ อาทิ ความเชี่ยวชาญเฉพาะด้าน และงานวิชาการ ต่อไป
สำหรับการจัดกิจกรรม Mission to Smart and Modernized Hospital ของโรงพยาบาลสมุทรปราการครั้งนี้ เป็นการดำเนินงานที่สอดรับกับนโยบายของกระทรวงสาธารณสุข ทั้งการพัฒนาอาคารสถานที่และสิ่งแวดล้อมในโรงพยาบาล รวมถึงการนำเทคโนโลยีมาใช้ในการบริการ เช่น หุ่นยนต์คัดกรองอาการเบื้องต้น ระบบคิวอัตโนมัติ ตู้ชำระเงินอัตโนมัติ เป็นต้น ช่วยอำนวยความสะดวกให้กับผู้มารับบริการ และช่วยลดความแออัดในจุดบริการต่างๆ ได้เป็นอย่างดี
นอกจากนี้ ปลัดกระทรวงสาธารณสุขยังได้เปิดศูนย์รับบริจาคอวัยวะและดวงตา โรงพยาบาลบางพลี ซึ่งเป็นศูนย์ประสานงานเกี่ยวกับการรับบริจาคอวัยวะและดวงตา บูรณาการการทำงานร่วมกับศูนย์การรักษาแบบประคับประคอง โดยในปี 2566 มีแผนที่จะลงพื้นที่เชิงรุกเพื่อเก็บดวงตาผู้ป่วยระยะประคับประคองที่เสียชีวิตถึงบ้าน เป็นการช่วยให้ผู้ที่มีความประสงค์จะบริจาคอวัยวะได้เข้าถึงการบริจาคมากขึ้น และเพิ่มโอกาสให้ผู้ป่วยที่รอคิวได้รับรักษาด้วยการเปลี่ยนถ่ายอวัยวะมากขึ้นด้วย
************************************ 16 สิงหาคม 2565
วันพุธที่ 15 ธันวาคม 2564
Thailand and Spain to push forward comprehensive cooperation for post-COVID-19 economic recovery
Thailand and Spain to push forward comprehensive cooperation for post-COVID-19 economic recovery
December 14, 2021, at 1500hrs, at the Ivory Room, Thai Khu Fah Building, Government House, H.E. Mr. Emilio de Miguel Calabia, Ambassador of the Kingdom of Spain to Thailand, paid a courtesy call on Prime Minister and Defense Minister Gen. Prayut Chan-o-cha on occasion of his completion of tenure. Government Spokesperson Thanakorn Wangboonkongchana disclosed gist of the meeting as follows:
The Prime Minister welcomed Spanish Ambassador and thanked him for his role in actively promoting relations and cooperation between Thailand and Spain throughout his tenure. He also commended diplomatic relations between the two countries which have spanned for over 151 years, and hoped for more exchange of high-level visits and a visit of the Prime Minister of Spain in the future once the COVID-19 situation eases. The Spanish Ambassador expressed pleasure to be tenured in Thailand where he has gained good experiences, and witnessed relations and cooperation advancement in various areas, i.e., trade and investment, security, and education.
The Prime Minister thanked the Spanish Government for being the first European country to sell COVID-19 vaccines to Thailand, which reflects cordial relations between the two countries. As the country is now gradually reopening, the Ambassador expressed pleasure to push forward Thailand’s request for Spain to consider removing the country off the list of the countries at risk. He also commended the Prime Minister and the Thai Government for the effective COVID-19 preventive and control policy which resulted in the better situation Thailand is in now.
Both parties also came to terms that Thailand and Spain have potential to expand cooperation in various areas. On economic cooperation, the Prime Minister extended an invitation for Spanish investors to make investment in the Eastern Economic Corridor (EEC), especially in the fields of digital technology, health and medicine, and smart logistics. Close security cooperation has also been forged, especially between the Royal Navy of the two countries, which include technology transfer, and joint training and exercise. The Ambassador was of the view that further cooperation can be tightened, on which the Prime Minister would assign concerned agency to proceed.
With regard to the fishery cooperation, the Prime Minister praised Spain’s leading role in suppressing IUU fishing, on which Thailand also places importance. He hoped that the two countries sign a memorandum of cooperation on fishery soon to promote technical cooperation, technology transfer, and to address IUU fishing in a sustainable manner.
The Prime Minister was also pleased to learn that Spain’s Center for Energy, Environmental and Technological Research is keen to collaborate with Thailand in the field of alternative energy, and hoped that an agreement could be reached in the near future on the matter. He added that Thailand and Spain should also seek cooperation on the issue of climate change.
วันจันทร์ที่ 26 กรกฎาคม 2564
รมว. เฮ้ง ห่วงใย สั่งลุยดูแลคนงานก่อสร้าง ร่วมมือเอกชน ส่งอาหารช่วงกักตัวเพื่อบรรเทาความเดือดร้อน
รมว.แรงงาน ห่วงคนงานแคมป์ก่อสร้างหลังต้องกักตัวตามมาตรการป้องกันโควิด มอบหมายกรมสวัสดิการและคุ้มครองแรงงาน ผนึกกำลังเอกชน เดินหน้าช่วยเหลือแรงงานย่านภาษีเจริญ เพื่อมอบอาหารบรรเทาความเดือดร้อนของคนงานแคมป์ก่อสร้าง ในกิจกรรม ‘ปันน้ำใจ สู้ภัยโควิด-19"
นายสุชาติ ชมกลิ่น รัฐมนตรีว่าการกระทรวงแรงงาน กล่าวว่า ปัจจุบันสถานการณ์การแพร่ระบาดของเชื้อไวรัสโควิด-19 ที่เพิ่มขึ้น กระทรวงแรงงานมีความห่วงใยพี่น้องแรงงาน โดยเฉพาะคนงานแคมป์ก่อสร้างที่ได้รับความเดือดร้อนจากการกักตัว หลังศบค. มีมติปิดแคมป์คนงานในพื้นที่จังหวัดสีแดงเข้ม เป็นเวลา 1 เดือนกระทรวงแรงงานจึงมีมาตรการช่วยเหลือคนงานแคมป์ก่อสร้างที่ได้รับผลกระทบจากสถานการณ์โควิด-19 นี้ โดยเป็นการบูรณาการร่วมกันระหว่างกระทรวงแรงงานและภาคเอกชนในการนำอาหาร เครื่องดื่มและสิ่งของที่จำเป็นไปมอบให้คนงานในแคมป์ก่อสร้าง ซึ่งเป็นมาตรการเสริมที่กระทรวงแรงงานได้ขอความร่วมมือนายจ้างสถานประกอบการร่วมกันดูแลเรื่องอาหารแก่แรงงานทั้ง 3 มื้อ นอกเหนือจากการจ่ายสิทธิประโยชน์ทดแทนกรณีว่างงานจำนวนร้อยละ 50 ของค่าจ้าง โดยวันนี้ได้รับมอบข้าวกล่อง จากนายณัฐกิจ รุ่งจรูญ ผู้แทนบริษัท สหฟาร์ม อินเตอร์เนชั่นแนล จำกัด ที่ร่วมสนับสนุนส่งมอบข้าวกล่อง วันละ 300 กล่อง จำนวน 5 วัน รวม 1,500 กล่อง และได้มอบหมายให้นางโสภา เกียรตินิรชา รองอธิบดีกรมสวัสดิการและคุ้มครองแรงงาน นำข้าวกล่องไปส่งต่อคนงานในแคมป์ก่อสร้าง เพื่อช่วยเหลือและบรรเทาความเดือดร้อนต่อไป พร้อมกันนี้ขอผู้ใช้แรงงานงานมั่นใจว่ากระทรวงแรงงานจะไม่ทอดทิ้งแรงงานทุกคน จะขอยืนหยัดช่วยเหลือแรงงานและจับมือก้าวผ่านพ้นวิกฤตครั้งนี้ไปด้วยกัน
นางโสภา เกียรตินิรชา รองอธิบดีและโฆษกกรมสวัสดิการและคุ้มครองแรงงาน กล่าวเพิ่มเติมว่า กรมได้เดินหน้าช่วยเหลือคนงานแคมป์ก่อสร้าง ในกิจกรรม “ปันน้ำใจ สู้ภัยโควิด-19” มาอย่างต่อเนื่องตั้งแต่ต้นเดือนกรกฎาคม โดยวันนี้กรมได้ลงพื้นที่เพื่อมอบข้าวกล่อง จำนวน 150 ชุด พร้อมสิ่งของอุปโภคแก่คนงานก่อสร้างในเขตพื้นที่ภาษีเจริญ ของสำนักงานสวัสดิการและคุ้มครองแรงงานกรุงเทพมหานคร พื้นที่ 7 จำนวน 2 แห่ง ได้แก่ แคมป์คนงานก่อสร้างอาคารเดอะคีย์ บริษัท สยามซิสเต็มบิลท์ จำกัด จำนวน 82 คน และแคมป์คนงานก่อสร้างโครงการก่อสร้างหมู่บ้าน Metro บริษัท พร็อพเพอร์ตี้ เพอร์เฟค จำกัด (มหาชน) จำนวน 38 คน นอกจากนี้ได้ลงพื้นที่แจกจ่ายข้าวกล่องให้ประชาชนในชุมชนคลองลัดภาชี ที่ตกงานและต้องกักตัวอีกกว่า 150 คน โดยมีนางฉวีวรรณ ตระกูลธรรม ประธานชุมชนเป็นผู้รับมอบข้าวกล่อง ทั้งนี้กรมได้มอบหมายให้หน่วยงานในสังกัดเร่งดำเนินการเข้าไปช่วยเหลือแรงงานในพื้นที่สีแดงอย่างต่อเนื่องจนกว่าสถานการณ์การแพร่ระบาดของเชื้อไวรัสโควิด-19 จะสิ้นสุดลง
วันพฤหัสบดีที่ 5 พฤษภาคม 2565
4 พฤษภาคม 2565 วันฉัตรมงคล "เราจะสืบสาน รักษา และต่อยอด และครองแผ่นดินโดยธรรมเพื่อประโยชน์สุขแห่งอาณาราษฎรตลอดไป"
พระปฐมบรมราชโองการในพระบาทสมเด็จพระวชิรเกล้าเจ้าอยู่หัว เมื่อวันที่ 4 พฤษภาคม พ.ศ.2562
4 พฤษภาคม 2565 วันฉัตรมงคล
"เราจะสืบสาน รักษา และต่อยอด และครองแผ่นดินโดยธรรมเพื่อประโยชน์สุขแห่งอาณาราษฎรตลอดไป"
พระปฐมบรมราชโองการในพระบาทสมเด็จพระวชิรเกล้าเจ้าอยู่หัว เมื่อวันที่ 4 พฤษภาคม พ.ศ.2562
#สำนักงานปลัดกระทรวงกลาโหม #กองบัญชาการกองทัพไทย #กองทัพบก #กองทัพเรือ #กองทัพอากาศ #สำนักงานตำรวจแห่งชาติ
วันศุกร์ที่ 18 กุมภาพันธ์ 2565
กรมสรรพากรขยายกำหนดเวลาในการชำระอากรแสตมป์เป็นตัวเงินสำหรับตราสารที่จัดทำขึ้นถึงวันที่ 31 ธันวาคม 2565
กรมสรรพากรอำนวยความสะดวกให้แก่ผู้เสียภาษีในการชำระอากรแสตมป์เป็นตัวเงินสำหรับตราสารกระดาษและตราสารอิเล็กทรอนิกส์ โดยขยายกำหนดเวลาการชำระอากรแสตมป์เป็นตัวเงิน ทั้งนี้ สำหรับตราสารที่จัดทำขึ้นถึงวันที่ 31 ธันวาคม 2565
กรมสรรพากรอำนวยความสะดวกให้แก่ผู้เสียภาษีในการชำระอากรแสตมป์เป็นตัวเงินสำหรับตราสารกระดาษและตราสารอิเล็กทรอนิกส์ โดยขยายกำหนดเวลาการชำระอากรแสตมป์เป็นตัวเงิน สำหรับตราสารกระดาษสามารถยื่นขอเสียอากรเป็นตัวเงินผ่านระบบอิเล็กทรอนิกส์ และสำหรับตราสารอิเล็กทรอนิกส์ สามารถยื่นขอเสียอากรเป็นตัวเงิน ณ สำนักงานสรรพากรพื้นที่สาขา ทั้งนี้ สำหรับตราสารที่จัดทำขึ้นถึงวันที่ 31 ธันวาคม 2565
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “กรมสรรพากรขยายกำหนดเวลาในการชำระอากรแสตมป์เป็นตัวเงินสำหรับตราสารอิเล็กทรอนิกส์ และตราสารกระดาษ โดยมีรายละเอียด ดังนี้
1. ตราสารอิเล็กทรอนิกส์(1)
• จำนวน 5 ลักษณะ ที่ได้จัดทำขึ้นตั้งแต่วันที่ 1 กรกฎาคม พ.ศ. 2562 ถึงวันที่ 31 ธันวาคม พ.ศ. 2565 สามารถยื่นขอเสียอากรแสตมป์เป็นตัวเงิน ที่สำนักงานสรรพากรพื้นที่สาขาด้วยแบบขอเสียอากรแสตมป์เป็นตัวเงิน
• จำนวน 18 ลักษณะ ที่ได้จัดทำขึ้นตั้งแต่วันที่ 6 ตุลาคม พ.ศ. 2564 ถึงวันที่ 31 ธันวาคม พ.ศ. 2565 สามารถยื่นขอเสียอากรแสตมป์เป็นตัวเงิน ที่สำนักงานสรรพากรพื้นที่สาขาด้วยแบบขอเสียอากรแสตมป์เป็นตัวเงิน
2. ตราสารกระดาษ(2)
• จำนวน 5 ลักษณะ (จ้างทำของ กู้ยืมเงินหรือการตกลงให้เบิกเกินบัญชีธนาคารใบมอบอำนาจ ใบมอบฉันทะให้ลงมติที่ประชุมของบริษัท และค้ำประกัน) ที่ได้จัดทำขึ้นตั้งแต่วันที่ 29 กันยายน พ.ศ.2563 ถึงวันที่ 30 ธันวาคม พ.ศ. 2565 สามารถยื่นขอเสียอากรเป็นตัวเงินผ่านระบบอิเล็กทรอนิกส์ ด้วยแบบขอเสียอากรเป็นตัวเงินสำหรับตราสารอิเล็กทรอนิกส์ (อ.ส.9)
• พร้อมนี้ กรมสรรพากรได้เพิ่มลักษณะตราสารกระดาษอีก จำนวน 18 ลักษณะ ให้สามารถยื่นผ่านระบบอิเล็กทรอนิกส์ใด้ เพื่อให้มีจำนวนเท่ากับการเสียอากรเป็นตัวเงิน สำหรับตราสารอิเล็กทรอนิกส์โดยตราสารที่ได้จัดทำขึ้นตั้งแต่วันที่ 12 กุมภาพันธ์ พ.ศ. 2565 (วันถัดจากวันประกาศลงในราชกิจจานุเบกษา) ถึงวันที่ 31 ธันวาคม พ.ศ. 2565 สามารถยื่นขอเสียอากรเป็นตัวเงินผ่านระบบอิเล็กทรอนิกส์ ด้วยแบบขอเสียอากรเป็นตัวเงินสำหรับตราสารอิเล็กทรอนิกส์ (อ.ส.9)
หากมีข้อสงสัยสอบถามรายละเอียดได้ที่สำนักงานสรรพากรทุกแห่งทั่วประเทศ หรือศูนย์สารนิเทศสรรพากร (RD Intelligence Center) โทร. 1161
(1) อ้างอิงตามประกาศอธิบดีกรมสรรพากรเกี่ยวกับอากรแสตมป์ (ฉบับที่ 64) เรื่อง กำหนดวิธีการชำระอากรเป็นตัวเงินสำหรับตราสารอิเล็กทรอนิกส์ ลงวันที่ 13 มกราคม พ.ศ. 2565
(2) (อ้างอิงตามประกาศอธิบดีกรมสรรพากรเกี่ยวกับอากรแสตมป์ (ฉบับที่ 65) เรื่อง กำหนดวิธีการชำระอากรเป็นตัวเงินตามแบบขอเสียอากรแสตมป์เป็นตัวเงิน สำหรับตราสารอิเล็กทรอนิกส์ (อ.ส.9) ผ่านระบบเครือข่ายอินเทอร์เน็ต สำหรับตราสารบางลักษณะ ลงวันที่ 13 มกราคม พ.ศ. 25'65)”
กรมสรรพากร สำนักงานเลขานุการกรม
โทร. 0 2272 9529-30 โทรสาร 0 2617 3324 หรือศูนย์สารนิเทศสรรพากร 1161 (RD Intelligence Center)
วันอังคารที่ 23 สิงหาคม 2565
ครม.อนุมัติเพิ่มราคากลางรับซื้อน้ำนมดิบหน้าโรงงาน 1.50 บาท/กก. หลังไม่ได้ปรับราคามากว่า 8 ปี ช่วยผู้เลี้ยงโคนมที่มีต้นทุนการผลิตเพิ่มขึ้น
ครม.อนุมัติเพิ่มราคากลางรับซื้อน้ำนมดิบหน้าโรงงาน 1.50 บาท/กก. หลังไม่ได้ปรับราคามากว่า 8 ปี ช่วยผู้เลี้ยงโคนมที่มีต้นทุนการผลิตเพิ่มขึ้น
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 23 สิงหาคม 2565 ว่า ครม.อนุมัติปรับเพิ่มราคากลางรับซื้อน้ำนมดิบ ณ หน้าโรงงานแปรรูปผลิตภัณฑ์นม จากเดิม 19 บาทต่อกิโลกรัม เป็น 20.50 บาทต่อกิโลกรัม ตามที่กระทรวงเกษตรและสหกรณ์เสนอ หลังจากไม่ได้ปรับราคากลางรับซื้อน้ำนมดิบมาตั้งแต่ปี 2557 เพื่อช่วยเหลือเกษตรกรโคนมที่ได้รับผลกระทบจากราคาต้นทุนวัตถุดิบอาหารสัตว์และค่าขนส่งน้ำนมดิบที่ปรับตัวสูงขึ้นอย่างต่อเนื่อง โดยให้มีผลนับตั้งแต่วันที่กระทรวงพาณิชย์อนุญาตให้ผู้ประกอบการนมพาณิชย์ปรับราคาจำหน่ายผลิตภัณฑ์นมในตลาดได้ และให้กระทรวงพาณิชย์พิจารณาการปรับขึ้นราคาผลิตภัณฑ์นมให้เหมาะสมสอดคล้องกับต้นทุนการผลิตที่เพิ่มสูงขึ้นของผู้ประกอบการ ทั้งนี้ กรมปศุสัตว์จะจัดทำโครงการให้ความช่วยเหลือเกษตรกรผู้เลี้ยงโคนมในด้านอื่นๆ และเสนอให้ ครม.พิจารณาต่อไป
วันพฤหัสบดีที่ 17 กุมภาพันธ์ 2565
รมว.พม. สั่งกรมกิจการเด็กฯ เตรียมช่วยเหลือ “น้องกัณฑ์ ชนะเดช” เด็กกตัญญู หลังออกมาร้องเพลงไลฟ์สดหาเงินค่าทำศพให้พ่อ
รมว.พม. สั่งกรมกิจการเด็กฯ เตรียมช่วยเหลือ “น้องกัณฑ์ ชนะเดช” เด็กกตัญญู หลังออกมาร้องเพลงไลฟ์สดหาเงินค่าทำศพให้พ่อ
วันนี้ (17 ก.พ. 65) เวลา 14.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยว่า ขณะนี้ ได้ส่งเจ้าหน้าที่จากบ้านพักเด็กและครอบครัวจังหวัดนนทบุรี พร้อมด้วยศูนย์ช่วยเหลือสังคม สายด่วน พม. โทร. 1300 ไปลงพื้นที่เยี่ยมครอบครัว “น้องกัณฑ์ ชนะเดช” ที่โครงการบ้านเอื้ออาทรสายไหม กรุงเทพฯ เรียบร้อยแล้ว โดยได้พูดคุยสอบถามข้อเท็จจริงกับพี่ชายต่างแม่ พบว่า "น้องกัณฑ์ ชนะเดช” อายุ 12 ปี กำลังเรียนอยู่ชั้นประถมศึกษาปีที่ 6 อาศัยอยู่กับครอบครัวคุณพ่อรวม 6 ชีวิต คุณพ่อได้เลิกรากับคุณแม่นานแล้ว อีกทั้ง “น้องกัณฑ์ ชนะเดช” เป็นศิลปินเปิดหมวกตั้งแต่อายุ 5 ขวบ โดยคุณพ่อเป็นผู้ฝึกสอนร้องเพลงและเล่นกีตาร์ จากนั้น จึงรับงานเล่นดนตรีเพื่อแบ่งเบาภาระ นอกจากนี้ ยังได้โทรสอบถามข้อเท็จจริงกับผู้เป็นแม่ซึ่งอาศัยอยู่แถวรังสิต จังหวัดปทุมธานี อีกด้วย
นายจุติ กล่าวเพิ่มเติมว่า ทั้งนี้ ตนขอเป็นกำลังใจให้ “น้องกัณฑ์ ชนะเดช” และขอชื่นชมที่เป็นเด็กดี มีความกตัญญู โดยกระทรวง พม. พร้อมให้ความช่วยเหลือเด็กตามกระบวนการสังคมสงเคราะห์ ตอนนี้ ขอให้เวลาน้องกัณฑ์และครอบครัวค่อยทำใจให้เข้มแข็งขึ้น และจะหาทางพูดคุยวางแผนช่วยเหลือต่อไป
วันศุกร์ที่ 1 กรกฎาคม 2565
ครม. เคาะ คุมราคา “สินค้า - บริการ” ปี 65 จำนวน 51 รายการ
.....
ที่ประชุม ครม. (28 มิ.ย. 65) เห็นชอบกำหนดสินค้าและบริการควบคุมปี 65 โดยเป็นสินค้าและบริการควบคุมเช่นเดียวกับ ปี 64 จำนวน 51 รายการ แบ่งเป็น 46 สินค้า 5 บริการ กำหนดเป็นหมวด 11 ประกอบด้วย
.
1) หมวดกระดาษและผลิตภัณฑ์
2) หมวดบริภัณฑ์ขนส่ง
3) ปัจจัยทางการเกษตร
4) ผลิตภัณฑ์ปิโตรเลียม
5) หมวดยารักษาโรคและเวชภัณฑ์
6) หมวดวัสดุก่อสร้าง
7) หมวดสินค้าเกษตรที่สำคัญ
หมวดสินค้าอุปโภคบริโภค
9) หมวดอาหาร
10) หมวดอื่น ๆ
11) หมวดบริการ
.
ซึ่งการกำหนดราคาสินค้าหรือบริการควบคุม เพื่อดูแลสินค้าและบริการที่เกี่ยวข้องกับชีวิตประจำวันของประชาชน และป้องกันการกำหนดราคาซื้อ – ขายที่ไม่เป็นธรรม ไม่เกี่ยวกับกรณีราคาสินค้าหรือบริการแพงขึ้นตามกลไกตลาดปกติ อีกทั้งสินค้าและบริการควบคุมปี 64 จะสิ้นสุดการบังคับใช้ในวันที่ 30 มิ.ย. 65 นี้
.
อ่านรายละเอียดสินค้าและบริการควบคุม ปี 2564 ได้ที่นี่ http://www.ratchakitcha.soc.go.th/.../2564/E/144/T_0031.PDF
.
อย่างไรก็ตาม กระทรวงพาณิชย์จะเผยแพร่ประกาศ เรื่อง การกำหนดราคาสินค้าและบริการควบคุม ในเว็บไซต์ราชกิจจานุเบกษาเพื่อให้มีผลบังคับใช้ต่อไป
#ไทยคู่ฟ้า #ร่วมต้านโควิด19
-------------------
วันพุธที่ 25 สิงหาคม 2564
นฤมล ไฟเขียว 2 อุตสาหกรรมฯ เร่งผลิตแรงงานป้อน S-Curve
รมช.แรงงาน ขับเคลื่อน 2 อุตสาหกรรม “หุ่นยนต์เพื่อการอุตสาหกรรม-การบินและโลจิสติกส์” เร่งผลิตแรงงานป้อนอุตสาหกรรมเป้าหมายเอสเคิร์ฟ
วันที่ 25 สิงหาคม 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เป็นประธานการประชุมคณะอนุกรรมการพัฒนาแรงงานและประสานงานการฝึกอาชีพในอุตสาหกรรมเป้าหมายเอสเคิร์ฟ ครั้งที่ 4/2564 ผ่านระบบ Video Conference เพื่อติดตามผลการดำเนินงาน และพิจารณาแผนพัฒนาแรงงานและประสานการฝึกอาชีพในอุตสาหกรรมเป้าหมาย (พ.ศ.2565 – 2570) ประกอบด้วยอุตสาหกรรมหุ่นยนต์เพื่ออุตสาหกรรมและอุตสาหกรรมการบินและโลจิสติกส์ โดยมีหม่อมหลวงปุณฑริก สมิติ ที่ปรึกษารัฐมนตรีช่วยว่าการกระทรวงแรงงาน นายสุชาติ พรชัยวิเศษกุล รองปลัดกระทรวงแรงงาน นางสาวจิราภรณ์ ปุญญฤทธิ์ รองอธิบดีกรมพัฒนาฝีมือแรงงาน เข้าร่วมประชุม และนายธวัช เบญจาทิกุล อธิบดีกรมพัฒนาฝีมือแรงงาน ทำหน้าที่เลขานุการ ณ ห้องประชุมสมชาติ เลขาลาวัณย์ ชั้น 10 อาคารกรมพัฒนาฝีมือแรงงาน
ศาสตราจารย์ นฤมล กล่าวว่า การประชุมในวันนี้เป็นการขับเคลื่อนแผนพัฒนาฯ ของ 2 อุตสาหกรรมเป้าหมายที่ได้ผ่านการ Workshops สำรวจความต้องการ และประชุมหารือกับผู้ที่เกี่ยวข้องเสร็จสิ้นแล้ว อุตสาหกรรมแรก ได้แก่ อุตสาหกรรมหุ่นยนต์เพื่ออุตสาหกรรม ประกอบด้วย กลุ่มผู้ผลิตหุ่นยนต์ กลุ่มผู้ใช้หุ่นยนต์ กลุ่มนักบูรณาการระบบ และกลุ่มผู้สร้างเครื่องจักรกลอัตโนมัติ ส่วนอุตสาหกรรมที่สอง ได้แก่ อุตสาหกรรมการบินและโลจิสติกส์ ประกอบด้วย ด้านบริการลูกค้า ด้านการวิเคราะห์และวางแผน ด้านคลังสินค้าและการกระจายสินค้า ด้านการจัดซื้อและจัดหา ด้านเทคโนโลยีโลจิสติกส์ และด้านการขนส่ง โดยจะได้แต่งตั้งคณะทำงานขับเคลื่อนและประสานความร่วมมือกับหน่วยงานที่เกี่ยวข้อง ทั้งหน่วยงานที่ดำเนินการด้าน New Skills / Up Skills / Re Skills ตลอดจนหน่วยฝึกอบรม เพื่อให้การดำเนินงานมีประสิทธิภาพ และเกิดประโยชน์ต่อแรงงานได้อย่างยั่งยืน
ที่ประชุมได้เห็นชอบกับแผนพัฒนาแรงงานฯ ดังกล่าว และได้เสนอให้นำข้อสังเกตบางประการจากคณะอนุกรรมการฯ ไปปรับปรุงข้อมูล เพื่อให้มีความสมบูรณ์และเกิดประโยชน์ต่อการดำเนินงานตามแผนให้ได้มากที่สุด นอกจากนี้ยังได้เสนอให้มีการทบทวนข้อมูลจำนวนความต้องการแรงงานในแต่ละปีจากส่วนงานที่เกี่ยวข้อง เพื่อนำไปสู่การพัฒนาแรงงานให้สอดคล้องกับความต้องการของตลาดแรงงานต่อไป
“แม้ว่าสถานการณ์ของโควิด-19 จะยังคงแพร่ระบาดอย่างต่อเนื่อง แต่แรงงานก็ยังคงต้องได้รับการพัฒนา เพื่อยกระดับฝีมือแรงงานให้เป็นแรงงานที่มีคุณภาพ มีทักษะที่สอดคล้องกับเทคโนโลยีที่เปลี่ยนแปลง และมีโอกาสในการประกอบอาชีพได้ทันทีตามความต้องการของตลาดแรงงาน” รมช.แรงงาน กล่าวทิ้งท้า
วันศุกร์ที่ 21 มกราคม 2565
ชัยวุฒิ เตือนให้บัญชี มิจฉาชีพ เปิดบัญชีม้าผิดกฎหมาย
ชัยวุฒิ เตือนให้บัญชี มิจฉาชีพ เปิดบัญชีม้าผิดกฎหมาย
รมว.ดิจิทัลเตือนประชาชนให้บัญชีมิจฉาชีพเป็นบัญชีม้าผิดกฎหมายฐานตัวการร่วมย้ำดำเนินการตามล่าคอลเซ็นเตอร์อย่างจริงจัง
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจเเละสังคม(ดีอีเอส)เปิดเผยระหว่างลงพื้นที่ตรวจเยี่ยมโครงการเน็ตประชารัฐที่หมู่บ้านยางเปาเหนืออ.อ๋มก๋อยจ.เชียงใหม่ เกี่ยวกับกรณีที่เเก๊งมิจฉาชีพประกาศรับซื้อบัญชีธนาคารเพื่อนำไปใช้เปิดเป็นบัญชีม้าหลอกหลวงประชาชนโดยระบุว่าเเม้ว่าการเปิดบัญชีจะไม่มีความผิดทางกฎหมายเเต่อยากเตือนคนที่คิดว่าจะนำบัญชีไปขายให้เเก๊งมิจฉาชีพหากพบจะถือว่ามีความผิดในฐานะตัวการร่วมเป็นผู้ร่วมขบวนการซึ่งขณะนี้ได้สั่งการตรวจสอบเพื่อล่าตัวกระบวนการบัญชีม้าอย่างเร่งด่วนเพราะมีประชาชนถูกหลอกทุกวันดังนั้นจึงอยากฝากเตือนประชาชนว่าช่วงนี้แก๊งcall centerระบาดหนักอย่าหลงเชื่อโอนเงินหรืออย่าตกใจเมื่อมิจฉาชีพส่งเอกสารทางราชการปลอมมาทางไลน์วิธีการคือให้ตรวจสอบไปที่หน่วยราชการของเอกสารนั้นหรือสอบถามไปที่สายด่วนcall center 1212ของกระทรวงดิจิทัลฯซึ่งเปิดให้บริการตลอด24ชั่วโมง
อย่างไรก็ตามการลงพื้นที่พบปะกับประชาชนในวันนี้รมว.ดิจิทัลได้นำถุงยังชีพจากบริษัทโทรคมนาคมแห่งชาติจำกัด และอุปกรณ์การศึกษาไปมอบให้กับชาวบ้านเเละเด็กๆพร้อมกับพูดคุยพร้อมฝากเตือนชาวบ้านในพื้นที่เกี่ยวกับภัยจากเเก๊งcall centerว่าอย่าไปหลงเชื่อโอนเงินอย่างเด็ดขาดจำไว้สั่นๆว่าอย่าเชื่ออย่าโอนเพราะถ้าโอนไปเเล้วโอกาสที่จะได้กลับมานั้นยากเบื้องต้นก็มีการประสานไปยังธนาคารทุกธนาคารทำข้อความเตือนประชาชนก่อนโอนเงินทุกครั้งอีกด้วย
************
วันอังคารที่ 28 มิถุนายน 2565
ปลัดกอบชัยฯ ลงพื้นที่ตรวจเยี่ยมการเตรียมจัดงาน OUTLET สินค้าราคาโรงงานและการจัดนิทรรศการเกษตรอุตสาหกรรมของกระทรวงอุตสาหกรรม ในงาน FTI EXPO 2022
ปลัดกอบชัยฯ ลงพื้นที่ตรวจเยี่ยมการเตรียมจัดงาน OUTLET สินค้าราคาโรงงานและการจัดนิทรรศการเกษตรอุตสาหกรรมของกระทรวงอุตสาหกรรม ในงาน FTI EXPO 2022
จังหวัดเชียงใหม่ : วันนี้ (28 มิถุนายน 2565) เวลา 17.00 น.นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วย นางวรวรรณ ชิตอรุณ รองปลัดกระทรวงอุตสาหกรรม และนายวันชัย พนมชัย อธิบดีกรมโรงงานอุตสาหกรรม ลงพื้นที่ตรวจเยี่ยมและให้กำลังใจการทำงานของเจ้าหน้าที่ ในการเตรียมจัดงาน OUTLET สินค้าราคาโรงงานของกระทรวงอุตสาหกรรม ในบูธ Outlet กระทรวงอุตสาหกรรม และการจัดแสดงนิทรรศการและการแสดงสินค้าเกษตรอุตสาหกรรม กรมส่งเสริมอุตสาหกรรม ในงาน FTI EXPO 2022 ซึ่งจะจัดขึ้นระหว่างวันที่ 29 มิถุนายน - 3 กรกฎาคม 2565 เวลา 10.00 - 20.00 น. ณ ศูนย์ประชุมนานาชาติฯ เชียงใหม่
วันอังคารที่ 7 กันยายน 2564
กบข. เผยผลงานครึ่งปีแรก สร้างผลตอบแทนลงทุน 3.68% มั่นใจกลยุทธ์กระจายความเสี่ยงเน้นลงทุนสินทรัพย์เติบโต มองครึ่งปีหลังเศรษฐกิจทั่วโลกฟื้นตัว
กบข. เผยผลตอบแทนการลงทุนแผนหลักในช่วงครึ่งปีแรก กองทุนสามารถสร้างผลตอบแทนได้ 3.68% สะท้อนกลยุทธ์กระจายความเสี่ยงโดยเน้นลงทุนสินทรัพย์เติบโต (Growth assets) คาดครึ่งปีหลังเศรษฐกิจทั่วโลกฟื้นตัวต่อเนื่อง
ดร. ศรีกัญญา ยาทิพย์ เลขาธิการคณะกรรมการกองทุนบำเหน็จบำนาญข้าราชการ (กบข.) เปิดเผยว่า ผลการลงทุนของ กบข. ในช่วงครึ่งปีแรกของปี 2564 (ม.ค. - มิ.ย. 2564) กบข. สามารถสร้างผลตอบแทนแผนหลัก (ก่อนหักค่าใช้จ่าย) สูงถึง 3.68% โดยสินทรัพย์ที่สามารถสร้างผลตอบแทนได้สูงสุด 3 อันดับ ประกอบด้วย สินค้าโภคภัณฑ์ 26.2% ตราสารทุนโลกตลาดพัฒนาแล้ว 13.1% และตราสารทุนไทย 9.0% สะท้อนการวางกลยุทธ์ที่มุ่งเน้นลงทุนสินทรัพย์เติบโต ซึ่งได้รับอานิสงส์จากการฟื้นตัวของเศรษฐกิจขนาดใหญ่อย่างสหรัฐอเมริกา
“ช่วงไตรมาส 2 การลงทุนทั่วโลกเริ่มปรับตัวดีขึ้นโดยเฉพาะสหรัฐฯ และยุโรป จากเม็ดเงินจำนวนมากที่อัดฉีดเข้าสู่ระบบ เสริมด้วยนโยบายกระตุ้นเศรษฐกิจจากภาครัฐด้านโครงสร้างพื้นฐาน ทำให้ราคาสินค้าโภคภัณฑ์ทุกกลุ่มได้รับอานิสงส์ไปด้วย สอดรับกับกลยุทธ์การลงทุนของ กบข. ที่มีการกระจายการลงทุนไปในตราสารทุนตลาดพัฒนาแล้ว” ดร.ศรีกัญญา กล่าว
สำหรับแนวโน้มทิศทางเศรษฐกิจในช่วงครึ่งหลังของปี 2564 กบข. มองว่า เศรษฐกิจทั่วโลกฟื้นตัวต่อเนื่อง โดยเฉพาะประเทศที่พัฒนาแล้ว แต่ยังมีปัจจัยเสี่ยงที่ยังคงต้องจับตามองคือ แผนการบริหารจัดการสภาพคล่องในระบบเศรษฐกิจของสหรัฐฯ (Tapering) แนวโน้มการประกาศปรับขึ้นอัตราดอกเบี้ยนโยบายของเฟด และทิศทางของ yield พันธบัตรระยะยาวอายุ 10 ปี ซึ่งอาจจะส่งผลกระทบโดยตรงต่อตลาดทุนและตลาดเงินทั่วโลก นอกจากนี้ การฟื้นตัวทางเศรษฐกิจส่งผลให้อัตราเงินเฟ้อสูงขึ้น ทำให้ความสำคัญของกลยุทธ์กระจายความเสี่ยงมีความจำเป็นอย่างมาก กบข. จึงวางกลยุทธ์การลงทุนโดยปรับลดระยะเวลาการถือครองพันธบัตรเพื่อป้องกันความเสี่ยง และปรับลดอัตราการป้องกันความเสี่ยงของอัตราแลกเปลี่ยนเพื่อให้สอดคล้องกับมุมมองเงินบาทที่อ่อนค่าลง
ทั้งนี้คาดการณ์ว่าในไตรมาส 4 ปีนี้ ตัวเลขการส่งออกของไทยที่ปรับตัวเพิ่มขึ้นตามการฟื้นตัวของประเทศคู่ค้า อาจส่งผลให้ค่าเงินบาทของไทยแข็งค่าขึ้นมาได้ ผนวกกับเป็นช่วงที่ไทยจะมีการฉีดวัคซีนป้องกันโควิด-19 ให้กับประชาชนได้มากขึ้น และในปี 2565 นักท่องเที่ยวจะเริ่มกลับเข้ามาในประเทศได้ ปัจจัยเหล่านี้จะทำให้ค่าเงินบาทแข็งค่าขึ้น และเศรษฐกิจจะกลับมาขับเคลื่อนได้อีกครั้ง
วันพฤหัสบดีที่ 23 ธันวาคม 2564
กระทรวงเกษตรและสหกรณ์ ติดตามเร่งรัดการดำเนินการโครงการยกระดับแปลงใหญ่ฯ ก่อนปิดโครงการ ธ.ค. 64
กระทรวงเกษตรและสหกรณ์ ติดตามเร่งรัดการดำเนินการโครงการยกระดับแปลงใหญ่ฯ ก่อนปิดโครงการ ธ.ค. 64
นายอำพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมติดตามการดำเนินงานโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด ครั้งที่ 6/2564 ผ่านระบบการประชุมทางไกล (Zoom meeting) ซึ่งการประชุมติดตามการดำเนินงานฯ ในครั้งนี้ ถือได้ว่าเป็นการติดตามงานครั้งสุดท้ายก่อนการเสร็จสิ้นโครงการ โดยแผน - ผล การเบิกจ่ายเงินของกลุ่มแปลงใหญ่ โครงการยกระดับแปลงใหญ่ด้วยเกษตรสมัยใหม่และเชื่อมโยงตลาดโครงการส่วนใหญ่ถือได้ว่าเป็นไปตามแผน เบิกจ่ายแล้ว จำนวน 3,356 แปลง จากเป้าหมาย 3,379 แปลง ซึ่งการเบิกจ่ายดังกล่าวยังไม่แล้วเสร็จ จำนวน 23 แปลง โดยมี 1 แปลง ไม่สามารถดำเนินการได้ตามแผน ทั้งนี้ ได้สั่งการให้หน่วยงานเจ้าของสินค้าที่ ให้ติดตามเร่งรัดการเบิกจ่ายของกลุ่มแปลงใหญ่ให้แล้วเสร็จภายในวันที่ 29 ธันวาคม 2564 นี้ โดยต้องส่งรายงานเอกสารบัญชีกลุ่มแปลงใหญ่ที่ดำเนินการแล้วเสร็จให้ตรวจสอบบัญชีสหกรณ์เข้าไปตรวจสอบให้ทันตามแผน ซึ่งทุกกิจกรรมต้องเสร็จภายในเดือนธันวาคม 2564
นอกจากนี้ ที่ประชุมได้รับทราบผลการประชาสัมพันธ์ของจังหวัดศรีสะเกษ เมื่อต้นเดือนธันวาคม 2564 ที่ผ่าน ซึ่งกลุ่มแปลงใหญ่ที่ได้รับการสนับสนุนงบประมาณจากโครงการฯ สามารถดำเนินการได้ตามแผนเพิ่มศักยภาพการผลิตของกลุ่มได้อย่างมีประสิทธิภาพ พร้อมทั้งรับทราบการจัดทำวีดีทัศน์สรุปผลการดำเนินงานโครงการการยกระดับแปลงใหญ่ด้วยเกษตรสมัยใหม่และเชื่อมโยงตลาดเพื่อนำเสนอคณะรัฐมนตรี รวมทั้งผลการประเมินโครงการซึ่งมีการสุ่มประเมินจากแปลงใหญ่ที่เข้าร่วมโครงการ จำนวน 280 แปลง ซึ่งประสิทธิผลการบริหารโครงการอยู่ในระดับดีมาก 92.17 คะแนน เป็นโครงการระดับ เกรด A ที่เป็นโครงการที่โดดเด่น ทั้งนี้ ได้เน้นย้ำให้นำข้อเสนอแนะ ปัญหาที่พบจากการดำเนินงานโครงการในรอบนี้ ไปปรับปรุงแก้ไขในการดำเนินการโครงการยกระดับแปลงใหญ่ที่กำลังขอเสนองบประมาณเพิ่มเติมจากงบเงินกู้ตามพระราชกำหนด ให้อำนาจกระทรวงการคลังกู้เงินเพื่อแก้ไขปัญหาเศรษฐกิจและสังคม จากการระบาดของโรคติดเชื้อไวรัสโคโรนา 2019 เพิ่มเติม พ.ศ.2564 ที่จะดำเนินการในปีงบประมาณ พ.ศ. 2565 ต่อไป
วันพุธที่ 27 กรกฎาคม 2565
รปอ.วรวรรณฯ และคณะลงพื้นที่ชุมชนเมืองเก่าภูเก็ต เดินหน้าส่งเสริมอุตฯ ชุมชน
รปอ.วรวรรณฯ และคณะลงพื้นที่ชุมชนเมืองเก่าภูเก็ต เดินหน้าส่งเสริมอุตฯ ชุมชน ชูสินค้า–อาหารแหล่งท่องเที่ยวเชิงอัตลักษณ์ เติมความรู้ สร้างตัวตนบนโลกออนไลน์ พร้อมผลักดัน BCG Model เพื่อจัดการปัญหาขยะในเมือง
จังหวัดภูเก็ต  : วันที่ 25 กรกฎาคม 2565 นางวรวรรณ ชิตอรุณรองปลัดกระทรวงอุตสาหกรรม พร้อมด้วยนายนฤบดินทร์ วุฒิวรรณผู้อำนวยการกองยุทธศาสตร์และแผนงาน นายธรรมนูญ เกตุแก้วอุตสาหกรรมจังหวัดภูเก็ต และคณะลงพื้นที่เยี่ยมชมการดำเนินงานหมู่บ้านอุตสาหกรรมสร้างสรรค์ (CIV) ชุมชนเมืองเก่าภูเก็ต โดยมี นายดอน ลิ้มนันทพิสิฐ ผู้นำชุมชนท่องเที่ยวย่านเมืองเก่าภูเก็ต ให้การต้อนรับและนำเยี่ยมชมวิถีชุมชน
โดยคณะได้เยี่ยมชมย่านเมืองเก่าภูเก็ต เป็นหนึ่งในหมู่บ้านอุตสาหกรรมสร้างสรรค์ของกระทรวงอุตสาหกรรม มีจุดเด่นคืออาคารเก่าแก่สไตล์ชิโนโปรตุรกีสโดยอาคารเก่าได้รับการดูแลรักษาอย่างดีด้วยความร่วมมือของชุมชนและหน่วยงานภาครัฐ ถือเป็นจุดท่องเที่ยวที่มีความโดดเด่นทางสถาปัตยกรรมอันเกิดจากการผสมผสานความแตกต่างทางวัฒนธรรมจนเกิดเป็น อัตลักษณ์ของเมืองภูเก็ตและเยี่ยมชมผลิตภัณฑ์พื้นถิ่นผ้าบ่า บ๋า ย่าหยา ที่กระทรวงอุตสาหกรรม เข้าไปพัฒนาตั้งแต่ต้นน้ำกลางน้ำและปลายน้ำโดยใช้แรงบันดาลใจจากวัฒนธรรมภูมิปัญญาให้มีความทันสมัย พัฒนาลวดลายและรูปทรงให้สามารถใช้ได้จริงในชีวิตประจำวันที่เป็นอัตลักษณ์
.
โดยคาดการณ์ว่าในอนาคต เมื่อมีนักท่องเที่ยวเข้ามาในพื้นที่มากขึ้น จะส่งผลให้ชุมชนมีขยะเพิ่มข้น จึงต้องมีการบริหารจัดการขยะอย่างเป็นระบบ ไม่ว่าการจะเป็นการคัดแยกขยะ การสร้างประโยชน์จากขยะชุมชนที่เกิดขึ้น โดยอาศัยความร่วมมือจากทุกภาคส่วน ไม่ว่าจะเป็นภาครัฐ ภาคเอกชน และภาคประชาชน ที่จะเข้ามาร่วมมือกันเพื่อลดผลกระทบทางลบของต่อสิ่งแวดล้อม กระทรวงอุตสาหกรรม มีแนวคิดที่จะนำแนวคิด BCG มาปรับใช้ ซึ่งในเบื้องต้นได้แนะนำให้ชุมชนทำการคัดแยกขยะ ออกมาเป็นขยะเปียก และขยะที่สามารถนำมา Recycle ได้ โดยในอนาคตอาจจะมีการนำ Big Brother มาช่วยสนับสนุนให้เกิดการขับเคลื่อนและช่วยเหลือชุมชนอย่างยั่งยืนต่อไป
โดยในเดือนกันยายน 2565 ทีมของกระทรวงอุตสาหกรรมและบริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ ดีแทค โครงการ“ดีแทคเน็ตทำกิน”จะลงพื้นที่ชุมชนย่านเมืองเก่าภูเก็ต เพื่อร่วมกันพัฒนาผู้ประกอบการชุมชนเชื่อมโยงกับอัตลักษณ์ในพื้นที่ นำเทคโนโลยีดิจิทัลมาประยุกต์ใช้ในการบริหารจัดการและการตลาดรองรับการท่องเที่ยวระดับชุมชนงานฟื้นฟูการท่องเที่ยวและกระตุ้นเศรษฐกิจชุมชนต่อไป
วันจันทร์ที่ 14 กุมภาพันธ์ 2565
โกดังชาบู เปิดร้านอีกครั้ง หลัง พม. ช่วยเติมพลัง แก้มรสุมชีวิต
โกดังชาบู เปิดร้านอีกครั้ง หลัง พม. ช่วยเติมพลัง แก้มรสุมชีวิต
เมื่อวันที่ 11 ก.พ. 65เป็นวันแรกที่ร้านโกดังชาบู ย่านตลาดพลู กทม. กลับมาเปิดให้บริการอีกครั้ง หลังจาก 1 สัปดาห์ ที่นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)นำทีมผู้บริหารระดับสูง และเจ้าหน้าที่ พม. ลงพื้นที่เร่งช่วยแก้ปัญหาครอบครัวนางสาวมธุรา อดเหนียว (แก้ว) เจ้าของร้านโกดังชาบู โดยบอกว่าที่กลับมาอีกครั้งเพราะได้กำลังใจรอบด้าน รวมทั้งเอฟซีต่างเรียกร้องให้เปิดบริการอีกครั้ง
สัปดาห์ที่ผ่านมา กระทรวง พม. มาให้คำปรึกษาเรื่องหนี้สินของร้าน มีเจ้าหน้าที่ธนาคารแห่งประเทศไทยได้มาให้คำแนะนำในการพักชำระหนี้ ส่วนการติดค้างค่าไฟฟ้าจำนวนหลายเดือน ทางการไฟฟ้าฯ ให้ร้านทยอยผ่อนชำระเป็นบางเดือนได้ เพื่อไม่ให้ถูกตัดไฟฟ้า
ส่วนสามีมีอาการป่วยซึมเศร้า ขณะนี้ มีอาการดีขึ้น เนื่องจากมีความผ่อนคลายและรู้สึกดีขึ้น และ ทาง พม.ได้ช่วยเร่งนัดจิตแพทย์เพื่อให้เข้ารับการตรวจสุขภาพและรักษาอย่างถูกต้องภายในเดือน ก.พ. นี้ ขณะที่ กรมกิจการสตรีและสถาบันครอบครัว กรมกิจการเด็กและเยาวชน กระทรวง พม. จะโอนเงินสงเคราะห์เข้าบัญชีให้กับสมาชิก 3 คนๆ ละ 3,000 บาท ที่มีคุณสมบัติตามเกณฑ์ ด้วย
เรื่องบริหารจัดการร้าน ได้นัดทีมร้านอาหารเข้ามาช่วยในเรื่องการลดต้นทุน และเชฟชุมพล แจ้งไพร จะเข้ามาสอนทำอาหารเมนูพิเศษเพื่อรับทำอาหารกล่อง นอกจากนี้ จะช่วยเพิ่มรายได้ด้วยการขายฟักทองออนไลน์ในราคาที่ถูกกว่าซุปเปอร์มาร์เก็ต กระทรวง พม. ช่วยติดต่อ ฟาร์มรัก จังหวัดเชียงใหม่ มาให้ โดยลูกค้าที่สนใจ สั่งซื้อผ่านแอปพลิเคชั่นส่งอาหาร Robinhood ได้ด้วย
วันอังคารที่ 22 กุมภาพันธ์ 2565
รัฐบาลขอเชิญชวน ปชช. ร่วมรับชมรับฟังสัมมนา “โอกาสและความท้าทายความสัมพันธ์ไทย - ซาอุฯ” ผ่านเพจ “ข่าว ศอ.บต.” พุธ 23 ก.พ. นี้
.....
รัฐบาลเร่งขับเคลื่อนการพัฒนาต่อยอดการฟื้นความสัมพันธ์ “ไทย - ซาอุดิอาระเบีย” ที่ต้องอาศัยความร่วมมือจากทุกภาคส่วน ศูนย์อำนวยการบริหารจังหวัดชายแดนภาคใต้ (ศอ.บต.) จึงได้จัดสัมมนา “โอกาส ศักยภาพและความท้าทายของจังหวัดชายแดนภาคใต้และของประเทศไทย” เพื่อระดมความคิดเห็นที่จะช่วยยกระดับความสัมพันธ์และความร่วมมือระหว่างทั้งสองประเทศได้ ณ มหาวิทยาลัยฟาฏอนี จ.ปัตตานี
.
ข้อมูลต่าง ๆ ที่ได้จากการสัมมนา จะถูกรวบรวมและเสนอต่อรัฐบาล เพื่อใช้ประกอบการจัดทำนโยบายและแนวทางการพัฒนาร่วมกับซาอุดิอาระเบียต่อไป ประชาชนผู้สนใจสามารถร่วมรับชมรับฟังผ่าน Facebook : ข่าว ศอ.บต. ในวันที่ 23 ก.พ. 65 ตั้งแต่เวลา 08.00 - 16.30 น.
.
อ่านเพิ่มเติม คลิก https://www.thaigov.go.th/news/contents/details/51785
#ไทยคู่ฟ้า #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
วันศุกร์ที่ 19 พฤศจิกายน 2564
“อนุทิน” เปิดอาคารผู้ป่วยนอก 5 ชั้น รพ.อำนาจเจริญ รองรับการดูแลประชาชนในพื้นที่และใกล้เคียง
รองนายกรัฐมนตรีและรัฐมนตรีว่าการกระทรวงสาธารณสุข เปิดอาคารผู้ป่วยนอก 5 ชั้น รพ.อำนาจเจริญ รองรับการดูแลสุขภาพประชาชนในพื้นที่และจังหวัดใกล้เคียง ลดแออัด ลดรอคอย ลดค่าใช้จ่ายเดินทาง
วันนี้ (19 พฤศจิกายน 2564) ที่โรงพยาบาลอำนาจเจริญ อ.เมือง จ.อำนาจเจริญ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นายแพทย์ประพนธ์ ตั้งศรีเกียรติกุล ผู้ช่วยรัฐมนตรีประจำสำนักนายกรัฐมนตรีและที่ปรึกษารัฐมนตรีว่าการกระทรวงสาธารณสุข นายวัชรพงศ์ คูวิจิตรสุวรรณ เลขานุการรัฐมนตรีว่าการกระทรวงสาธารณสุข นายทวีป บุตรโพธิ์ ผู้ว่าราชการจังหวัดอำนาจเจริญ นายแพทย์ณรงค์ สายวงศ์ รองปลัดกระทรวงสาธารณสุข และคณะผู้บริหาร ร่วมพิธีเปิดอาคารผู้ป่วยนอก 5 ชั้น และงานวันครบรอบจัดตั้ง 48 ปี โรงพยาบาลอำนาจเจริญ
นายอนุทินกล่าวว่า โรงพยาบาลอำนาจเจริญมุ่งมั่นพัฒนางานด้านสาธารณสุข เพิ่มขีดความสามารถด้านการรักษาพยาบาล ให้มีศักยภาพในการดูแลประชาชนทั้งในเขตจังหวัดอำนาจเจริญและจังหวัดใกล้เคียง จนได้รับการยกฐานะเป็นโรงพยาบาลทั่วไป ขนาด 330 เตียงมีความเชี่ยวชาญในการรักษาโรคหัวใจและโรคไต จากสถิติผู้มารับบริการ 5 ปีย้อนหลัง มีผู้รับบริการเพิ่มขึ้นทั้งผู้ป่วยนอกและผู้ป่วยใน โดยผู้ป่วยนอกเพิ่มขึ้น ร้อยละ 17.4 เฉลี่ย 378,721 รายต่อปี 1,140 รายต่อวัน และผู้ป่วยใน เพิ่มขึ้นร้อยละ 1 เฉลี่ย 26,926 รายต่อปี โรคที่พบส่วนใหญ่ ได้แก่ โรคเบาหวาน โรคความดันโลหิตสูง โรคไขมันในเส้นเลือด โรคหอบหืด และโรคหัวใจ จึงต้องมีการขยายบริการเพื่ออำนวยความสะดวกให้กับผู้มารับบริการ ลดความแออัด รวมทั้งลดภาระค่าใช้จ่ายของประชาชนในการเดินทาง ตามนโนบายของกระทรวงสาธารณสุขที่ต้องการให้ประชาชนได้รับบริการด้านการแพทย์ที่สะดวก รวดเร็ว มีคุณภาพ ลดความเหลื่อมล้ำ ลดแออัด ลดระยะเวลารอคอย
ด้านนายแพทย์ณรงค์กล่าวว่า อาคารผู้ป่วยนอก 5 ชั้น โรงพยาบาลอำนาจเจริญ เป็นอาคารคอนกรีตเสริมเหล็ก 5 ชั้น ได้รับงบประมาณสนับสนุนในปี 2561 จำนวน 210,864,885.08 บาท ประกอบด้วยคลินิกผู้ป่วยนอก 3 ชั้น และอาคารสำนักงาน 2 ชั้น เป็นอาคารที่มีความทันสมัย มีระบบความปลอดภัย สามารถรองรับประชาชนในพื้นที่และจังหวัดใกล้เคียงได้อย่างมีประสิทธิภาพ
นอกจากนี้ คณะผู้บริหารได้รับฟังผลการดำเนินงานด้านสาธารณสุขของเขตสุขภาพที่ 10 โดยมีผลงานเด่น อาทิ Smart Refer มุกศรีโสธรเจริญราชธานี แอปพลิเคชั่น Thai Elder Risk วัยเก๋าฉุกเฉิน เพื่อผู้สูงอายุ นวัตกรรม สองคู่หู สามสหาย สี่พี่น้อง พร้อมยกระดับงานบริการผู้งสูงอายุ และในช่วงสถานการณ์โควิด 19 ได้มีจัดระบบการดูแลผู้มีความเสี่ยงและผู้ป้วยโดยใช้ชื่อว่า บ้าน 5 หลัง ได้แก่ ศูนย์กักกัน ศูนย์พักคอย โรงพยาบาลสนาม โรงพยาบาลหลัก และศูนย์ฟื้นฟู ดูแลแบบครบวงจรส่วนการให้บริการฉีดวัคซีนโควิด 19 ข้อมูล ณ วันที่18 พฤศจิกายน 2564 เวลา 08.00 น. จังหวัดอำนาจเจริญฉีดครอบคลุมแล้ว ร้อยละ 50.72 เฉพาะวันนี้ที่หอประชุมพุทธอุทยาน ให้บริการฉีดวัคซีนทั้ง 3 ชนิด ให้กับกลุ่ม 608 และประชาชนทั่วไป จำนวนกว่า 2,000 คน
****************************** 19 พฤศจิกายน 2564
วันพฤหัสบดีที่ 30 ธันวาคม 2564
การใช้สิทธิโครงการคนละครึ่ง ระยะที่ 3 และใช้สิทธิ e-Voucher โครงการยิ่งใช้ยิ่งได้ จะสิ้นสุดในวันที่ 31 ธันวาคม 2564
โครงการคนละครึ่งระยะที่ 3 มีผู้ใช้สิทธิครบ 4,500 บ. แล้วกว่า 9.22 ล้านราย ขณะที่ใช้สิทธิ e-Voucher โครงการยิ่งใช้ยิ่งได้ มีจำนวน 330.8 ลบ. และเน้นย้ำทั้ง 2 โครงการจะสิ้นสุดโครงการในวันที่ 31 ธ.ค.2564 หากพ้นกำหนดจะไม่สามารถใช้สิทธิวงเงินที่เหลืออีก
นายพรชัย ฐีระเวช ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าการใช้สิทธิโครงการคนละครึ่ง ระยะที่ 3 และใช้สิทธิ e-Voucher โครงการยิ่งใช้ยิ่งได้ โดยขณะนี้ โครงการคนละครึ่ง ระยะที่ 3 มีจำนวนผู้ใช้สิทธิครบ 4,500 บาท แล้วกว่า 9.22 ล้านราย ในขณะที่การใช้สิทธิ e-Voucher โครงการยิ่งใช้ยิ่งได้ มีจำนวนกว่า 330.8 ล้านบาท และได้เน้นย้ำว่าทั้ง 2 โครงการจะสิ้นสุดโครงการในวันที่ 31 ธันวาคม 2564 ซึ่งหากพ้นกำหนดดังกล่าวจะไม่สามารถใช้สิทธิวงเงินที่เหลือได้อีก
สำหรับความคืบหน้าการใช้จ่ายโครงการคนละครึ่ง ระยะที่ 3 และโครงการยิ่งใช้ยิ่งได้ จากข้อมูล ณ วันที่ 29 ธันวาคม 2564 มีดังนี้
โครงการคนละครึ่ง ระยะที่ 3 มีผู้ใช้สิทธิสะสมจำนวน 26.34 ล้านราย จากผู้ได้รับสิทธิจำนวน 27.98 ล้านราย โดยมียอดการใช้จ่ายสะสมรวม 221,109.8 ล้านบาท แบ่งเป็นเงินที่ประชาชนจ่ายสะสม 112,482.5 ล้านบาท และรัฐร่วมจ่ายสะสม 108,627.3 ล้านบาท และมียอดใช้จ่ายสะสมแบ่งตามประเภทตามร้านค้า ได้แก่ ร้านอาหารและเครื่องดื่ม 87,714.8 ล้านบาท ร้านธงฟ้า 35,519 ล้านบาท ร้าน OTOP 10,665.6 ล้านบาท ร้านค้าทั่วไป 83,093.7 ล้านบาท ร้านบริการ 3,851.8 ล้านบาท และกิจการขนส่งสาธารณะ 264.9 ล้านบาท
โครงการยิ่งใช้ยิ่งได้ มีประชาชนผู้ใช้สิทธิสะสมจำนวน 91,952 ราย จากผู้ได้รับสิทธิจำนวนกว่า 4.9 แสนราย โดยมียอดใช้จ่ายสะสมส่วนประชาชนรวม 3,822.7 ล้านบาท มีมูลค่าการใช้จ่ายสะสมที่นำมาคำนวณสิทธิ e-Voucher 3,064 ล้านบาท และคิดเป็นมูลค่าสะสม e-Voucher ทั้งสิ้นกว่า 353.8 ล้านบาท และมูลค่าการใช้จ่ายสะสมส่วน e-Voucher 330.8 ล้านบาท และมียอดใช้จ่ายสะสมรวมส่วนประชาชนและ e-Voucher แบ่งตามประเภทตามร้านค้า ได้แก่ ร้านอาหารและเครื่องดื่ม 196.3 ล้านบาท ร้านธงฟ้า 214.1 ล้านบาท ร้าน OTOP 440.1 ล้านบาท ร้านค้าทั่วไป 3,157.3 ล้านบาท และร้านบริการ 145.7 ล้านบาท
สำหรับข้อมูลการใช้จ่ายผ่านฟู้ดเดลิเวอรี่แพลตฟอร์มล่าสุด ณ วันที่ 30 ธันวาคม 2564 เวลา 08.00 น. โครงการคนละครึ่ง ระยะที่ 3 มีการใช้จ่ายสะสมประมาณ 3,608.3 ล้านบาท แบ่งเป็นเงินที่ประชาชนใช้จ่าย 1,867.9 ล้านบาท และรัฐร่วมจ่าย 1,740.4 ล้านบาท สำหรับโครงการยิ่งใช้ยิ่งได้มีการใช้จ่ายสะสมประมาณ 2.68 ล้านบาท และในส่วนของผู้ประกอบการร้านอาหารและเครื่องดื่มในโครงการคนละครึ่ง ระยะที่ 3 และโครงการยิ่งใช้ยิ่งได้ที่ขายอาหารและเครื่องดื่มผ่านผู้ให้บริการฟู้ดเดลิเวอรี่แพลตฟอร์มล่าสุดขณะนี้ มีจำนวนประมาณ 82,000 ราย
สำนักงานเศรษฐกิจการคลัง halfhalf@fpo.go.th , spend2get@fpo.go.th
ธนาคารกรุงไทย จำกัด (มหาชน) โทร. 02-111-1122 (ตลอด 24 ชั่วโมง)
วันพฤหัสบดีที่ 23 ธันวาคม 2564
นายกฯ ให้ความสำคัญกับกลุ่มเปราะบาง เดินหน้าส่งเสริมการประกอบอาชีพให้ผู้พิการภายหลังยุคโควิด-19
นายกฯ ให้ความสำคัญกับกลุ่มเปราะบาง เดินหน้าส่งเสริมการประกอบอาชีพให้ผู้พิการภายหลังยุคโควิด-19
นาย ธนกร วังบุญคงชนะ โฆษกประจำสำนักนายกรัฐมนตรี เปิดเผยว่า รัฐบาลให้ความสำคัญกับคนทุกกลุ่มในสังคม โดยเฉพาะอย่างยิ่ง ตามนโยบายของ พลเอก ประยุทธ์ จันทร์โอชา นายกรัฐมนตรีและรัฐมนตรีว่ากามรกระทรวงกลาโหม ที่ให้ความสำคัญกับโอกาสในสังคมเพื่อให้กลุ่มเปราะบางทุกคนมีการพัฒนาเพื่อคุณภาพชีวิตที่ดีขึ้น หนึ่งตัวอย่างที่ชัดเจนคือได้เปิดโอกาสให้ศูนย์พัฒนาและฝึกอบรมคนพิการแห่งเอเชียและแปซิฟิก (The Asia-Pacific Development Center on Disability: APCD) เข้ามาถ่ายทำโครงการแลกเปลี่ยนความรู้เพื่อเผยแพร่ประเด็นธุรกิจที่คนพิการมีส่วนร่วม (Disability Inclusive Business: DIB) ณ ร้าน APCD 60+ Plus Bakery and Chocolate Café สาขาทำเนียบรัฐบาล เมื่อวันที่ 20 – 22 ธันวาคม 2564 ซึ่งถือเป็นการประชาสัมพันธ์ความสามารถ ส่งเสริมโอกาสในการประกอบอาชีพให้ผู้พิการและกลุ่มเปราะบาง
ทั้งนี้ พลเอก ประยุทธ์ จันทร์โอชา นายกรัฐมนตรี ได้มาเป็นประธานในพิธีเปิดร้าน เมื่อวันที่ 7 สิงหาคม 2563 เพื่อประชาสัมพันธ์และเผยแพร่การส่งเสริมโอกาสให้ผู้พิการสามารถฝึกอาชีพและให้ดำเนินธุรกิจได้ด้วยตนเองอย่างยั่งยืน ด้วยการฝึกอบรมในรูปแบบการฝึกจากสถานที่จริง ปฏิบัติจริง และขายจริง สะท้อนเจตนารมณ์ของรัฐบาลในการทำตามพันธะสัญญาที่จะดูแลคนไทยทุกกลุ่ม โดยเฉพาะกลุ่มเปราะบาง
โฆษกรัฐบาลกล่าวว่า ศูนย์พัฒนาและฝึกอบรมคนพิการแห่งเอเชียและแปซิฟิก (APCD) เป็นศูนย์พัฒนาระดับภูมิภาคเอเชียและแปซิฟิกสำหรับคนพิการในภูมิภาคนี้ ก่อตั้งขึ้นในกรุงเทพฯ เป็นผลสืบเนื่องจากทศวรรษคนพิการแห่งภูมิภาคเอเชียและแปซิฟิก ในปี 2536-2545 และความร่วมมือระหว่างกระทรวงการพัฒนาสังคมและความมั่นคงของมนุษย์ รัฐบาลไทย องค์การความร่วมมือระหว่างประเทศแห่งญี่ปุ่น (JICA) รัฐบาลญี่ปุ่น APCD ได้รับการรับรองอย่างเป็นทางการจากคณะกรรมาธิการเศรษฐกิจและสังคมแห่งสหประชาชาติสำหรับเอเชียและแปซิฟิก หรือ แอสแคป (Economic and Social Commission for Asia and the Pacific: ESCAP) เพื่อเป็นหน่วยงานหลักในการสร้างความร่วมมือเพื่อส่งเสริมสิทธิสําหรับคนพิการในภูมิภาคเอเชียและแปซิฟิก
วันพุธที่ 27 กรกฎาคม 2565
รฟม. จัดกิจกรรม เฉลิมพระเกียรติพระบาทสมเด็จพระเจ้าอยู่หัว ณ ศูนย์ฉีดวัคซีนกลางบางซื่อ
เนื่องในโอกาสวันเฉลิมพระชนมพรรษา 28 กรกฎาคม 2565
นางสาวสิริธิดา ธรรมกุล รองผู้ว่าการ (บริหาร) การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม พร้อมด้วยพนักงาน รฟม. จัดกิจกรรมเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2565 โดยได้ร่วมเป็นจิตอาสา มอบน้ำดื่ม จำนวน 500 ขวด เจลและสเปรย์แอลกอฮอล์ จำนวน 700 ชิ้น ให้แก่ประชาชนที่เข้ารับบริการฉีดวัคซีน ณ ศูนย์ฉีดวัคซีนกลางบางซื่อ
ทั้งนี้ กิจกรรมดังกล่าวยังเป็นกิจกรรมเพื่อสังคมที่ รฟม. ได้ดำเนินการมาอย่างต่อเนื่อง เพื่อสนับสนุนช่วยเหลือสังคม ชุมชนและประชาชน ติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”